આ ઉપરાંત માલપુર-મોડાસા હાઇવે પર હોન્ડાના શો-રૂમ નજીકથી પસાર થઇ રહેલી ઇકો ગાડીના ચાલકે સામેથી બાઇક પર આવી રહેલા પુષ્પેન્દ્રસિંહ રાઠોડ અને કલ્પેશ પગીને અડફેટે લઇ ટક્કર મારતા બાઇક પર સવાર બંને યુવાનો ર૦ ફૂટ જેટલા અંતર સુધી ધસડાયા હતા અને બંનેને માથાના ભાગે ગંભીર ઇજા પહોંચતા બંનેના મોત થયા હતા. કારચાલક અકસ્માત સર્જી નાસી છૂટ્યો હતો. ઘટનાના પગલે લોકોનાં ટોળેટોળાં ભેગા થયા હતા અને રોષ ભભૂકી ઊઠ્યો હતો.